
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש, מכרזים והתקשרויות
ירושלים, 12 יולי 2021

מכרז היקפים משתנים מס' 9/6.2021 : ליווי בתי ספר בחינוך העל יסודי לקידום הישגים לימודיים וצמצום פערים חברתיים
הבהרה 1

סיכום תשובות לשאלות שהגיעו עד לתאריך21.6.2021
1. כללי

1. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו, הוא רשאי להגיש את שאלתו, לכתובת המייל michrazimedu@education.gov.il בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

9. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה
	הערות

	1. 
	כללי
	כללי
	האם מדובר בשרות חדש?

ככל שמדובר בתכנית פעילה, מיהו הגורם המפעיל?
 מהו ההיקף הכספי של התכנית בשלוש השנים האחרונות?
	פעילות זו הינה חדשה ולא בוצעה  במסגרת מכרז
	

	2. 
	כללי
	כללי
	לאור אופי התכנית, שבין מטרותיה יצירת שוויון הזדמנויות וצמצום פערים חברתיים, נבקש להבהיר הגדרת ההתקשרות במכרז זה כהתקשרות למתן שירותים חברתיים, והמשתמע מכך.
	המכרז אינו מוגדר " כהתקשרות למתן שירותיים חברתיים " 
כמוגדר בהוראת התכ"מ 7.3.9.5,
	

	3. 
	כללי
	כללי
	האם הפעילות קיימת כיום? במידה וכן - מי הספק המפעיל את הפעילות כיום? 
	ראה תשובה לשאלה 1. לעיל
	

	4. 
	2.4.5
	4
	אנו מבינים שמדובר על 30 בתי ספר בכל שנה ועל 10 מלווים בכל שנה (ושלא מדובר על מציע שליווה בשנה 10 מוסדות עם 3-4 מלווים ובמצטבר לשלוש שנים ליווה 30 מוסדות עם 10 מלוים). אנא אישורכם.  
	מדובר על כ- 80 בתי ספר סה"כ לשנה.

מספר המלווים תלוי תקציב וצורך למלווה יכול להיות יותר מבית ספר אחד.
	

	5. 
	2.4.5
	4
	מבקשת להבין את גדר משמעות תנאי הסף הנ"ל. מה בדיוק הכוונה ב: "בביצוע לפחות פרוייקט אחד של ליווי פדגוגי"? -- כלומר - מה בדיוק הכוונה בהגדרה לווי פדגוגי
	ניסיון הליווי יהיה קידום הישגים בכל היבטי מערכת החינוך.   
	

	6. 
	4.1
	6
	האם יש כוונה להפעלת התכנית גם בבתי ספר המשתייכים לחינוך החרדי? בשונה משאר הזרמים זרם זה לא הוזכר כלל במסמכי המכרז.
	במידת הצורך אפשרות זו תכלל.
המכרז מתייחס לכלל האוכלוסיות בעי"ס.
	

	7. 
	4.4.1

4.4.2

4.13
	7
	הליך בחירת בית הספר - כיצד נבחרים אותם 80 בתי הספר שיכללו בתכנית הליווי? 
האם בחירת בתי הספר מבוססת על ההיבטים המפורטים בסעיף 4.4.2?

האם כחלק מהקריטריונים לבחירה, מתקיים תהליך מיון במסגרתו נבחנת מידת יכולתו או פניותו של מנהל/ת בית הספר לכניסה לתכנית והובלת שינוי?
האם במהלך הפעלה ולאורך התהליך נבחנת כשירות המנהל להוביל את השינוי?
	חלק מבתיה"ס בתכנית נקבעו מראש, וחלק האגף לחינוך על יסודי  יקבע את השתתפות ביה"ס בתכנית בהתאם לנושאים שצוינו בסעיף זה.

בי"ס שנבחר בתכנית מנהל ביה"ס מחויב לשתף פעולה עם התכנית.

	

	8. 
	4.6.1


	7
	הנושאים בהם תעסוק התוכנית בחטיבות הביניים – האם קיים כלי מדידה לכל אחד מהמשתנים המפורטים בסעיף 4.6.1 בהם תעסוק התוכנית? מה תדירות המדידה בכל אחד מהנושאים? מי מבצע את המדידה?
	אחד מכלי המדידה בחט"ב הינו המיצ"ב, ויעדים שהאגף מציב מידי שנה.
המדידה מתבצעת בהתאם לדרישת האגף ובתדירות משתנה בהתאם לצורכי האגף. 
	

	9. 
	4.6
	7
	מבחינת הנושאים בהם תעסוק תכנית הלווי - האם הגוף הזוכה נדרש לתת מענה על כלל הנושאים? אבהיר - אנחנו עמותה עם ניסיון של כמעט 20 שנה בעבודה עם בתי ספר והכשרת צוותי חינוך בנושא הפחתת אלימות ותוקפנות חברתית, וכן צמצום פערים חברתיים - כאשר כל הנושא הנ"ל בעל השכלות ישירות על הלמידה.  
	הקבלן נידרש לתת מענה על כלל הנושאים בעיקר פדגוגיה.
	

	10. 
	4.7.4, 4.7.5, 4.7.6
	9
	על הקבלן לשלם לכל המלוים שהשתתפו במפגש הדרכה על פי כל דין – 

שאלתנו: האם הנוכחות של המלווים ביום ההדרכה שיבוצע בתחילת השנה כפי שמוגדר בסעיפים אלו משולמות במסגרת השעות המשולמות ליועצים המלווים? או שיש לגלם שעות אלו בעלות השעתית של היועץ המלווה בבית הספר?
	שעות ההדרכה אינן חלק משעות הליווי ולכן אינן משולמות במסגרת שעות הליווי.
המציע נדרש לקחת בחשבון שעות אליו במסגרת הצעת המחיר.
	

	11. 
	4.7.5
	9
	סעיף ד - מפגש ההדרכה יתקיים באתר של הקבלן המתאים לביצוע מפגש הדרכה תוך הצבה אמצעי מחשוב מתאימים להדרכה.

שאלתנו: האם ניתן לקיים את ההדרכה הדו שבועית גם בזום?
	בהתאם להחלטת האגף.
	

	12. 
	4.7.4
4.7.5
4.7.6
	9
	האם על הקבלן לספק כיבוד למשתתפים בימי ההדרכה המפורטים?
	מאחר שהמודרכים הינם עובדיו, אספקת כיבוד לעובדיו הינה על פי שיקול  דעתו
	

	13. 
	4.7
	9
	אנו מבינים ששעות הדרכה הינן בנוסף להיקף  המצוין בסעיף 4.8.3 (ז) . אנא אישורכם. 

	ראה תשובה לשאלה 10
	

	14. 
	4.8

4.8.3 ז
	11
	הפעילות שתבוצע במסגרת תכנית הליווי- האם בנוסף לפעילות זו עומדים משאבים תקציביים /שעתיים נוספים לרשות בתי הספר הנכללים בתכנית הליווי?

האם קיימים משאבים נוספים לפיתוח מקצועי של צוותי הוראה?

צוין כי המלווה יפעל לאורך כל השנה במשך 48 שבועות.  למיטב ידיעתנו, בתי הספר פועלים במהלך מקסימום 40 שבועות בשנה. איך האמור מתיישב עם הדרישה בתקופת הליווי?
	אין כל משאבים תקציביים נוספים מעבר לתשלום לקבלן במסגרת המכרז.

הקבלן נדרש לדאוג לפיתוח המקצועי של עובדיו במכרז זה, על חשבונו.

הפעילות של הקבלן נמשכת לאורך כל השנה.


	

	15. 
	4.8.1
	11
	האם בית הספר מקבל מהמשרד תקציב ייעודי לצורך יישום תוכנית העבודה?
מהו היקף התקציב הבית ספרי ככל שקיים ?
	כן, קיים תקציב ייעודי לנושא לביה"ס שבתכנית. אך תקציב זה אינו קשור לתקציב עבודת הקבלן.

התקציב  משתנה בהתאם לקריטריונים מול נתונים משתנים -כגון: מצבת תלמידים, עלות שעה למוסד המתעדכנת מידי שנה
	

	16. 
	4.8.1-4.8.2
	11
	האם העבודה בסעיפים אלו הינה  בנוסף להיקף השעות המצוינות בסעיף 4.8.3 (ז)?
	כן.

התקציב משתנה בהתאם לקריטריונים כגון: מצבת תלמידים
	

	17. 
	4.8.3
	12
	סעיף ז: כל מלווה יופעל לאורך כל השנה בהיקף של 8 שעות שבועיות סה"כ במשך 48 שבועות בשנה סה"כ 384 שעות לבית ספר לשנה

שאלתנו: האם ההיקף של 384 שעות כולל גם תשלום עבור שעות תכלול / ליווי יעוצי שהיועץ יבצע אופליין (מרחוק) שיידרשו במסגרת הליווי? האם יבוצעו גם מפגשים בזום או רק נוכחות בבית הספר? האם מפגשי הדרכה של היועץ משולמים במסגרת היקף שעות זה?
	אין תוספות זהו חלק מהתכנית.

אופן המפגשים, בהתאם להחלטת האגף.

	18. 
	4.8.3
	12
	איזו כמות של מפגשי ליווי ניתן יהיה לבצע מרחוק?
	בהתאם להנחיות האגף.
	

	19. 
	4.10
	13
	שאלתנו: הסעיף אינו מפורט דיו על מנת להעריך את עלותו. נשמח לקבל תיאור רחב ומלא יותר שיאפשר לספק להעריך את המאמצים שיידרשו לו להקמה והטמעה של המערכת המתוארת

· אילו פונקציות המערכת צריכה לכלול?

· אילו תהליכים, בפירוט גבוה, יש לכלול במסגרת המערכת שתיבנה?

· באיזה שרת המערכת תשב וכיצד יבוצע תהליך הזיהוי והכניסה של הלומדים (להבנתו מהתיאור תלמידים) למערכת?

· האם בתי הספר ישתפו פעולה עם הטמעה של מערכת ליבה לניהול למידה בבית הספר, גם אם יש להם מערכת אחרת קיימת לניהול למידה (לבתי ספר רבים קיים פתרון דומה)?

· איזה שירות יידרש הספק לתת לשם הטמעה וליווי בית הספר בתהליך ההטמעה של המערכת בבית הספר?
· איזו תמיכה יידרש הספק לתת למערכת – שעות תמיכה, רמת זמינות, האם תלמידים יוכלו לפנות לתמיכה או רק אדמינים?
· אילו סוגי תוצרים ישבו במערכת שתיבנה?
· האם יש תיאור סכמתי של המסכים ואפיון ראשוני של המערכת שניתן להתבסס עליו לשם גיבוש התמחור (לרוב שלב ראשון בהערכת עלות של מערכת הוא אפיון טכנולוגי שעל בסיסו מבוצע התמחור)?

	כל הנתונים שהספק יתבקש הם נתונים שנמצאים בתכנות הדיווח המחויבות של משרד החינוך או מי מטעמו.


	

	20. 
	7

7.5 (2)

4.10
	13
	סעיף 7.5 (2) לתנאי המכרז – צוין שעל המפעיל הקיים לבצע מסירה מסודרת של התוכנה ,

 בסעיף 4.10 יישום ממוחשב – צוין כי על הקבלן לבנות ולהפעיל יישום ממוחשב ....

האם קיים יישום ממוחשב שיועבר מהמפעיל הקיים לזוכה במכרז או שעל הזוכה במכרז לבנות את היישום?
האם המציע נדרש לתמחר בהצעת המחיר מטעמו את כלל מרכיבי היישום, כולל פיתוח, הקמה, תחזוקה שוטפת. 

מה לגבי שדרוג או תוספות במהלך תקופת ההפעלה? 
	אין יישום ממוחשב שיועבר לקבלן.

על הקבלן לבנות יישום שמבוסס על הנתונים ממערכות התומכות הקיימות  הקימות במשרד.

תוספות/שדרוג – על הקבלן.
	

	21. 
	4.10
	13
	א. נבקש לקבל אפיון עבור היישום הממוחשב המבוקש.
ב. האם ניתן להשתמש בכלי אקסל לטובת בניית היישום ?
ג. האם קיים יישום כזה או דומה כיום ?
	א. ראה סעיף 10 – אבטחת מידע.
ב. ניתן, בהתאם לחוקים לשמירת אבטחת המידע של משרד החינוך.
ג. – לא קיים יישום
	

	22. 
	4.10
	13
	1. כמה משתמשים יהיו למערכת בסופו של דבר – עובדי הפרויקט והמלווים בלבד? האם גם תלמידים? האם גם המוסדות (וכמה מכל מוסד)?  
2. האם המאגר יכלול רשימה של כלל התלמידים? במידה וכן – כיצד הקבלן יקבל את הרשימה (באיזה פורמט) ואילו פרטים יופיעו ברשימה? האם הקבלן יידרש להזין ידנית את פרטי התלמידים?  
3. נוכחות של מי צריך לנהל במערכת?  
	תלמידים ואנשי צוות/מורים, לא תהייה גישה למערכת.
תהיה גישה רק למנהלי בתי הספר ולמלווים מטעם הקבלן
הרשימה במאגר תהייה של כלל התלמידים הכלולים בתוכנית, כאשר  הרשימה תתקבל ממערכות משרד החינוך.
הרשימה תהייה ממאגר התלמידים, הרשימה תתקבל ממערכות משרד החינוך בהתאם להנחיות אבטחת מידע.

	

	23. 
	4.10.2 (ה)
	13
	פתיחת  סביבת  moodle  - לאיזה צורך? מדוע זה נדרש?
	פלטפורמה של למידה.
	

	24. 
	4.11
	14
	מודל הבונוס / מאלוס מושפע באופן חד מהגדרת תכנית העבודה ע"י המנהל ומידת שיתוף הפעולה שלו.
כיצד מובא עניין זה בחשבון ?
	גם הקבלן וגם מנהל ביה"ס מחויבים למכרז ולכן לצורך השגת התפוקות יש צורך בשיתוף פעולה מלא. 
	

	25. 
	4.10.3
	14
	כמה דוחות? 
	בהתאם לדרישת האגף....יומי, שבועי, חודשי וכו'
	

	26. 
	4.11
	14
	בונוס /מאלוס  - במידה והמכרז פעיל כיום, האם הקבלן הנוכחי  עומד ביעדים או שנגבה ממנו מאלוס  כספי? 
	ראה תשובה לשאלה 1
	

	27. 
	4.11.2
	15
	שאלתנו בנוגע לטבלת היעדים:
היעדים המרכזיים של התכנית מאוד גבוהים ומקסימליים ונראים על פניו, קשים מאוד להשגה.
כך למשל:

· גידול בהישגים לאורך 3 שנים רצופות באחוזים כל כך משמעותיים גם הוא אינו ראלי – אם בשנה ראשונה בית ספר התחיל עם ממוצע 70 ואחרי שנה עלה ל 80 (מעל 10%) היעדים מגדירים שאחרי שנה עליו להעלות ל 92 ומעלה ובשנה השלישית מעל 100.  יעדים כאלו עלולים מראש לתכנן את הפרויקט מתוך הנחה שאינו ישיג את היעד ונשמח אם ייבחנו יעדים שיכולים לדרבן את הספק לעמוד בהם

· צמצום נשירה של 20% ואז 50% ואז 100% אינו ריאלי – אם בבית הספר יש בתחילת הדרך 100 נושרים היעד למעשה מגדיר שבשנה שניה יהיו 80, בשניה שניה 40 ובשניה שלישית 0. גם כאן הגדרת יעדים גבוהים כל כך, עלולים בסיכוי גבוה לגרום לספק להבין שהם אינם ברי השגה

· כנ"ל לגבי הפחתת אלימות

נשמח לכל הסבר שיעזור לנו להעריך את הסיכוי להשיג את היעדים שהוגדרו,  או להגדרת יעדים נמוכים יותר, שישיגו את המטרה של עידוד הספק לעמידה ביעדים.
	היעדים נשארים ללא שינוי
	

	28. 
	4.11.2
	15
	נשירת תלמידים- נבקש הגדרת המדד לבחינת נשירת תלמידים וכיצד יימדד השינוי השנתי בערך ההישג.

אלימות בית ספרית- נבקש הבהרה לעניין הגדרת מדד ל- "אלימות בית סיפרית" או "מעורבות באירועי אלימות " 

וכיצד יימדד השינוי השנתי בערך ההישג 

תקופת הליווי – בסעיף זה צוין לראשונה פירוט מספר שנות הליווי (שנה ראשונה,  שנייה ושלישית), אך לא צוין במסמכי המכרז משך תקופת הליווי שנקבעה לכל בית ספר. האם נקבעה תקופת ליווי מינימאלית/מקסימאלית לכל בית ספר ? 

נא הבהרה מפורטת בענין תקופת הליווי
	לפי התמונה החינוכית.
תקופת הליווי לפי החלטת האגף.

	

	29. 
	4.11.3
	15
	א. האם סך הבונוס המקסימלי של 5,000 ₪ הינו לבית ספר אחד או לפעילות כולה?
ב. האם סך המאלוס המקסימלי של 10,000 ₪ הינו לבית ספר אחד או לפעילות כולה?
	א. לפעילות כולה.
ב. לפעילות כולה.
	

	30. 
	4.13
	16
	סה"כ שעות ליווי שיבוצעו בתוכנית מוערך בכ-30,720 שעות לשנה

שאלתנו: על מנת לגלם את היקף המשרות המלאות שהמוגדרות במכרז (ניהול ורכזים) בעלות שעת ייעוץ עלינו להתבסס על היקף שעות מינימאלי של שעות ייעוץ בית ספרי שיבוצע במסגרת המכרז – האם ניתן להתבסס על היקף השעות שמוגדר בסעיף זה כהיקף מינימאלי לביצוע או שיש מספר אחר של שעות שעליו ניתן להתבסס?
	היקף השעות שנכתב במכרז הינו ההיקף המינימאלי.
	

	31. 
	4.13


	16
	בסעיף 4.13 צוין כי התכנית תכלול כ-80 בתי ספר.

נבקש הבהרה האם אותם בתי ספר שנבחרו עם חתימת ההסכם עם הזוכה במכרז ייכללו בתכנית לאורך כל תקופת ההסכם או שהמסגרת הכמותית תישאר ותהיה תחלופה של בתי ספר? נא התייחסות בהקשר זה למדידת ההישג השנתי.

פריסה ארצית – נבקש לקבל את הפריסה הארצית של בתי הספר שהשתתפו בתכנית.
	אין תחלופה של בתי ספר אלא רק הוספה עד לכ – 80 בתי ספר סה"כ.

	

	32. 
	4.13
	16
	האם ניתן לקבל את היקפי בתי הספר המשוערים בחלוקה למגזר היהודי ולמגזר דובר השפה הערבית ?
	מספר בתי הספר יקבעו בתחילת כל התקשרות בהתאם לתכנית העבודה ולצורכי האגף ותקציב קיים.
	

	33. 
	4.13
	16
	מהי הפריסה הארצית המוערכת של המכרז? כמה בתי ספר בכל אזור ברמה הארצית? 
	ראה תשובה 32.
	

	34. 
	5.16
	19
	1. האם הרכזים יכולים להיות גם  מלווים בבתי ספר? 
2. מוגדר שהרכזים יעבדו לטובת הפרויקט במשרה מלאה. האם הרכזים יוכלו במקביל לעסוק בפעילויות נוספות של המציע? 
3. האם יבצעו את העבודה במשרד החינוך או במשרדי הספק? 
	לא.
העבודה גם בבתי הספר וגם במשרדי הקבלן.
במשרד החינוך יזומנו מדי פעם לישיבות.
	

	35. 
	5.16.1
	19
	"תואר אקדמי ממוסד מוכר" – 

1. האם מוכר רק על ידי המל"ג? 
2. במידה והתואר מחו"ל  - האם יש להציג אישור שקילות ממשרד החינוך לתואר? 
	מוסד מוכר בארץ ע"י המל"ג.

לגבי תואר מחו"ל נדרש אישור שקילות תואר מאגף תארים ודיפלומות במשרד החינוך.
	

	36. 
	5.16.1
	19
	המונח "ניהול פרויקטים" – 

1. נבקש שניהול מחוז/סניף/אזור במסגרת פרויקט ארצי יחשב כ"ניהול פרויקט ". כלומר, שרכז / מנהל אזור בפרוייקט ארצי של ליווי או הדרכה או הטמעה בתחום החינוך בהיקף של 30 בתי ספר באזור עליו הוא אמון – יעמוד בתנאי הסף.   אנא אישורכם.
2. האם מנהל תפעולי של פרויקט רלבנטי, אשר כפוף למנהל הפרויקט, עומד בהגדרה של "ניהול פרויקטים"?
	הדרישה נשארת ללא שינוי
	

	37. 
	5.16.2
	21
	רכז קידום הישגים לימודיים יהיה בעל תואר אקדמי שני ממוסד מוכר ובעל ניסיון של לפחות 5 שנים בתפקיד רכז פדגוגי בבית ספר על יסודי .שאלתנו:  נעיר כי הדרישה לשלב בתפקיד זה רק מי שהיה 5 שנים רכז פדגוגי בבית ספר על יסודי מצמצמת את אפשרות העבודה בפרויקט רק לעובדים ותיקים שפרשו מהמערכת או מועמדים בודדים בלבד שמחפשים הסבת תפקיד, ומשאירה בחוץ מועמדים מנוסים מאוד מהתחום שאף יוכלו לתת ערך גבוה מניסיונם הרב בתחום זה.
	הדרישה נשארת ללא שינוי
	

	38. 
	5.16.4
	23
	רכז קידום מיומנויות למידה יהיה בעל תואר אקדמי שני בחינוך מיוחד או לקויות למידה ממוסד מוכר, בעל תעודת מאבחן  דידקטי ובעל ניסיון של לפחות 3 שנים בתפקיד מת"ל בבית ספר על יסודי

שאלתנו: נעיר כי הדרישה לשלב בתפקיד זה רק מי שהיה 3 שנים בתפקיד מת"ל בבית ספר על יסודי מצמצמת את אפשרות העבודה בפרויקט רק לעובדים ותיקים שפרשו מהמערכת או מועמדים בודדים בלבד שמחפשים הסבת תפקיד, ומשאירה בחוץ מועמדים מנוסים מאוד מהתחום שאף יוכלו לתת ערך גבוה מניסיונם הרב בתחום זה.
	הדרישה נשארת ללא שינוי
	

	39. 
	5.16.5
	24
	המלוה יהיה בעל תואר אקדמי ממוסד מוכר ובעל תעודת הוראה ובעל ניסיון של לפחות 4 שנים ב- 8 שנים אחרונות בתפקיד מנהל בית ספר על יסודי או סגן מנהל בית ספר על יסודי או רכז פדגוגי בבית ספר על יסודי או מפקח על בתי ספר על יסודיים.
שאלתנו: נעיר כי הדרישה לשלב בתפקיד זה רק מנהל בית ספר על יסודי או סגן מנהל בית ספר על יסודי או רכז פדגוגי בבית ספר על יסודי או מפקח על בתי ספר על יסודיים מצמצמת את אפשרות העבודה בפרויקט רק לעובדים ותיקים שפרשו מהמערכת או מועמדים בודדים בלבד שמחפשים הסבת תפקיד, ומשאירה בחוץ מועמדים מנוסים מאוד מהתחום שאף יוכלו לתת ערך גבוה מניסיונם הרב בתחום זה. 
	הדרישה נשארת ללא שינוי
	

	40. 
	14.1
	36
	על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

שאלתנו: מדוע אנו נדרשים לגלם את כלל העלויות של כלל בעלי התפקידים (רכזים, מלווה, עובדים לוגיסטיים, מערכת אלקטרונית) בעלות שעתית אחת ויחידה של ייעוץ? מצב זה מסכן מאוד את הספקים בפרויקט שכן גם מדובר בבעלי תפקידים יקרים מאוד, הנדרשים במשרה מלאה, שעלותם הכוללת תהווה רכיב עיקרי בעלויות השעתיות של הייעוץ הבית ספרי, במקום שיתומחרו בנפרד פר תפקיד.

נשמח אם תיבחן האפשרות לתמחר את המשרות המלאות שמוגדרות במכרז בנפרד מעלות השעתית של הייעוץ, במיוחד אם אין וודאות לגבי היקף השעות שיבוצע (עובדה שמקשה מאוד לייצר וודאות לספק שהעלות של המשרות תכוסה במסגרת המכרז).
	הדרישה נשארת ללא שינוי
	

	41. 
	נספח 3 סעיף 13.4.8
	70
	נבקש כי בסיום הסעיף יתווספו המילים "אין בביטול החריג, כאמור, כדי לגרוע מזכויות המבטח ו/או מחובות המבוטח על פי דין".
	הבקשה מאושרת.
	ענבל

	42. 
	נספח 3 סעיף 13.6
	70
	נבקש להחליף את המילים "שבועיים לפני תום תקופת הביטוח" במילים "בסמוך לתום תקופת הביטוח".
	הבקשה נדחית.
	ענבל

	43. 
	נספח 3 סעיף 13.8
	70
	נבקש כי לאחר המילים "העתקי הפוליסות במלואן או בחלקן" יתווספו המילים "תוך מחיקת נתונים מסחריים".
	הבקשה נדחית. ניתן לציין – 
מוסכם כי צד ב' יהיה רשאי למחוק מפוליסות הביטוח כאמור מידע עסקי ו/או מסחרי סודי שאינו רלוונטי להתקשרות זו.
	ענבל

	44. 
	נספח מספר 5 (סעיף 3)
	82
	האם הקבלן כבר בשלב המענה למכרז נדרש לענות על סעיפי S? 

במידה וכן - במידה והספק בעל תקן ISO  27001 האם הוא פטור מלפרט מענה על סעיפי S  ויכול להגיש תעודת ISO במקום? 
	נדרש לפרט בשלב המענה
	

	45. 
	נספח מספר 6  
	91
	" המציע יפרט את תכנית ההיפרדות והחפיפה....." – האם כבר בעת הגשת המכרז נדרש המציע לתת מענה על הנדרש בסעיף זה?   
	נדרש לפרט בשלב המענה
	

	46. 
	חוברת ההצעה, נספח א' - 5
	107
	הסעיף מבקש תצהיר מאומת על ידי עו"ד בדבר העסקת אנשים עם מוגבלויות אך בנספח א' – 5 בחוברת הגשת ההצעה לא קיים אישור עו"ד. 

אנא תיקונכם
	הנוסח הינו בהתאם לדרישת החשכ"ל
	


3. נספח מספר 7 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים או התקנים ניידים (DOK) כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

